Arenenud kultuuriga maades on tegelikult kolm linnuhuviliste ringi: kõigepealt ametiornitoloogid, siis teadlikumate harrastajate ring, kes väga hästi linde tunnevad ja teatud osa projektide täitmisest aktiivselt osa võtavad, ning veel ka kolmas, kõige laiem ring - linnukaitseühingutesse kuuluvad inimesed. See viimane on meil sisuliselt puudu, puudub  ka moodus, mis võimaldaks võimalikult paljudel inimestel selles kaasa lüüa. Arenenud riikides on eraldi linnukaitseühingud, millele aktiivselt liikmeid värvatakse, ja liikmeks saamise tingimus ei ole ilmtingimata lindude tundmine, peaasi, et oleks soov annetada raha looduse kaitsmiseks.